11.12.15:
Købte et tv online den 27.11.15. Det skulle leveres fragtfrit og eneste gratis mulighed var at få leveret til nærmeste Swipbox. Den 29.11 sendte Elgiganten besked om, at pakken var afsendt. Siden er det kørt helt af sporet. Jeg fik ingen besked om, at jeg nu kunne afhente pakken i Swipboxen eller andet. Jeg har ikke bestilt andet end at klage til Elgigantens kundeservice. Den 6. december lå et kort fra Bring i min postkasse, at de forgæves havde forsøgt pakken leveret på min bopæl. Jeg var ikke på noget tidspunkt informeret om, at pakken muligvis ville blive leveret til bopælen. Jeg ringede til Bring og aftalte levering på bopælen den 9.12 kl., 17-21. Jeg har intet hørt fra Bring siden og måtte forgæves vente hjemme. Modtageren af pakken, som er en julegave, var eksporteret fra bopælen for ikke at opdage gaven. Jeg har stadig ikke modtaget min pakke - mine utallige klager til Elgigantens umådeligt inkompetente kundeservice munder ud i den samme sludder for en sladder om, at jeg skal ringe til Bring og aftale levering. Men hvad hjælper det, når Bring blot brænder mig af og ingen besked giver mig om noget som helst? Jeg kan ikke få fat i nogen som helst overordnet i Elgiganten. Trods anmodninger til kundeservice om at bringe min klage videre i deres system til en kompetent og ansvarlig voksen, sker der ingenting. Det er beskæmmende, at Elgiganten intet foretager sig i denne sag med totalt manglende kundebetjening.

17.12.15:
Siden den 11. december hørte jeg absolut intet fra Bring. Først da jeg bragte ovenstående på Trustpilot reagerede Elgiganten ved at bede om mit ordrenummer fremfor som tidligere blot at bede mig om at kontakte Bring endnu en gang. Ganske uacceptabelt Elgiganten! Jeg er blevet så træt af disse mange intetsigende og inkompetente svar fra 'kundeservice', hvor jeg endda gang på gang har opfordret til at lade min klage gå videre til en moden person med kompetence og ansvar, at jeg ikke har orket at spilde mere tid på den totalt manglende 'kundeservice'. Til gengæld har et familiemedlem henvendt sig i den lokale Elgiganten og fået dem til at intervenere - det har de gjort med kunden for øje og de har udvist stor kundeservice. Den lokale Elgiganten gav ordre til, at varen skulle leveres til dem, så jeg efterfølgende kunne afhente varen i deres butik. Dette har Bring så fuldstændigt valgt at ignorere. Til trods for, at jeg slet ikke har været i kontakt med dem, havde de pludselig en sen aften den 14. december stillet et 40" TV til en værdi af ca. 7.000,- uden for min hoveddør - i silende regnvejr og nattefrost på vej - og uden nogen som helst form for aftale eller accept. De har ingen kvittering fået for min modtagelse og jeg har været nødt til at tage forbehold for evt. skader, Bring måtte have forvoldt på min vare. Som det kan læses på denne side af anmeldelser, har Elgiganten store problemer med deres transportør, Bring, og det er mig en gåde, at Elgiganten fortsat vil ødelægge deres omdømme ved at vælge en sådan transportør. De kommer med tomme undskyldninger om juletravlhed osv. men Bring kan ikke engang finde ud af at kontakte kunden om at de er på vej eller efterlade et kort, så man ved, at de har været forbi.

Anmeldelse af Bring lagt på Trustpilot - Bring Danmark, den 9.12.15 med opdatering den 20.12.15.